[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "Post la perdo de la c\u0302efa enspezo, subvencio de EU, TEJO devis krei novan bug\u0302eton por 2022. La nun prezentita bug\u0302eto por la kuranta jaro prognozas deficiton de 31 000 eu\u0306roj kaj nun dependas de nova subvencio de ESF au\u0306 UEA. Tamen malcertas c\u0302u TEJO ricevos tiun monon."}, {"text_idx": "#000002", "text": "La 8-an de majo, la prezidanto de TEJO, Le\u0301on Kamenicky\u0301, anoncis gravan problemon: TEJO ne ricevis la administran subvencion de 85 000 eu\u0306roj, kiu devus kovri 58% de la c\u0302i-jara enspezo de la asocio. Li tiam diris ke la estraro jam komencis trovi solvon kaj prezentos novan bug\u0302eton al la komitato g\u0302is la 25-a de majo."}, {"text_idx": "#000003", "text": "Tiu limdato kongruis kun voc\u0302dono de la komitato en januaro, kiu postulis ke la estraro prezentu novan bug\u0302eton ene de tri semajnoj post kiam estos konata la rezulto de la peto por administra subvencio. Sed tiu dato venis kaj pasis sen bug\u0302eto au\u0306 g\u0302isdatigo. Fakte neniu el la estraro au\u0306 komitato publike rimarkigis pri la maltrafita limdato g\u0302is la 21-a de junio, kiam post kritiko en la Telegramo-babilejo, Kamenicky\u0301 skribis ke la estraro prilaboras la problemon kaj bezonas pli da tempo."}, {"text_idx": "#000004", "text": "La nova bug\u0302eto finfine estis prezentita la 23-an de julio dum komitatkunsido, kiam la kasisto Veronika Venislovas legis g\u0302in al la komitato (komitatanoj ricevis kopiojn nur post la kunsido). Entute TEJO planas elspezon de 139 973 eu\u0306roj, sed enspezon de nur 108 732 eu\u0306roj, kio signifas deficiton de 31 241 eu\u0306roj. Veronika Venislovas diris ke la deficito estas \u201cdolora sed travivebla\u201d kaj g\u0302i ne mortigos TEJO-n, c\u0302ar la kapitalo de la asocio je la fino de 2021 estis 161 751 eu\u0306roj."}, {"text_idx": "#000005", "text": "La prezento de la nova bug\u0302eto enhavas la originalan bug\u0302eton por faciligi komparadon inter la du. Sed fakte estas kelkaj eraroj enla nun montrata \u201coriginala\u201c bug\u0302eto kompare kun tiu prezentita al la komitato en januaro. La plej granda kaj plej grava diferenco estas ke en januaro la bug\u0302eto prognozis profiton de nur 377 eu\u0306roj, sed lau\u0306 la nun montrata \u201corigina\u201d bug\u0302eto, oni prognozis profiton de 5 352 eu\u0306roj. En januaro, la bug\u0302eto diris ke oni elspezos 30 000 eu\u0306rojn por la programisto de AKSO, sed la nuna teksto asertas, ke temis pri 20 000 eu\u0306roj. La sumo de 9 500 eu\u0306roj por vojag\u0302kostoj al estraraj kunsidoj estas misprezentita kiel 12 000 eu\u0306roj kaj la atendata profito de IJK estas prezentata kiel 2 000 eu\u0306roj, kvankam en la vera originala bug\u0302eto aperis 4 000 eu\u0306roj. Neniu rimarkigis la erarojn dum la kunsido."}, {"text_idx": "#000006", "text": "Foto de la komitatkunsido de TEJO"}, {"text_idx": "#000007", "text": "La plej granda s\u0302ang\u0302o inter la januara kaj julia bug\u0302etoj estas nove bug\u0302etita subvencio de 35 000, kiun oni esperas ricevi de ESF \u2013 sed estas malklare, c\u0302u TEJO fakte ricevos g\u0302in. La bug\u0302eto enhavas la jenan komenton: \u201cNi petis subvencion de ESF kaj estas atendantaj la respondon kaj ni estas en konversacio kun UEA pri aliaj ebloj.\u201d"}, {"text_idx": "#000008", "text": "Veronika Venislovas agnoskis ke la estraro ankorau\u0306 ne ricevis respondon de ESF al la peto, sed esperas ricevi g\u0302in antau\u0306 la komenco de septembro."}, {"text_idx": "#000009", "text": "Hans Becklin, komitatano B, esprimis sin iomete skeptike pri la s\u0302anco ricevi 35 000 eu\u0306rojn. Li demandis, kio okazos se la subvencio de ESF ne venos, au\u0306 ne estos tiel granda kiel atendate. Kio estus forigita el la bug\u0302eto?"}, {"text_idx": "#000010", "text": "La kasisto Veronika Venislovas diris, ke s\u0302i ne povas respondi, c\u0302ar la tuta estraro devus kune decidi. Becklin diris ke se la estraro certas ke ili ricevos tiom da mono, li subtenas la bug\u0302eton, sed se ne, li volas malpli da dungoj, c\u0302ar pli granda deficito estus neakceptebla al li."}, {"text_idx": "#000011", "text": "La prezidanto de TEJO, Le\u0301on Kamenicky\u0301, diris ke li havis longan kunsidon kun UEA pri la financaj problemoj, kaj UEA pretas helpi TEJO-n, oni devas nur konsenti pri la grandeco de la sumo kaj la kielo de g\u0302ia uzo. Do, se subvencio ne venos de ESF, g\u0302i lau\u0306 li povus veni de UEA. Li diris ke estas ankau\u0306 \u201caliaj rimedoj\u201d, kiuj tamen ankorau\u0306 ne estas publikaj."}, {"text_idx": "#000012", "text": "La proponataj elspezoj estas preskau\u0306 la samaj kiel en la malnova bug\u0302eto. Fakte oni ec\u0302 plialtigas la salajron de la dungitoj, c\u0302ar la leg\u0302a minumuma salajro estis altigita. Ne estas maldungoj, sed la kontrakto de la komunikisto finig\u0302is en junio kaj oni ne dungos novan. TEJO ankorau\u0306 dungos kvar duontempajn oficistojn \u2013 pri eksteraj rilatoj, subvencipetiston, kunordiganton de volontuloj kaj programiston de AKSO. Malgrau\u0306 la manko de komunikisto, la elspezoj por oficistoj do kreskis de 80 700 eu\u0306roj al 82 241 eu\u0306roj."}, {"text_idx": "#000013", "text": "Veronika Venislovas diris ke maldungoj ne nepre s\u0302parus monon, c\u0302ar ne eblas tuj maldungi iun au\u0306 rompi la kontrakton. Maldungi la oficistojn pri eksteraj rilatoj au\u0306 subvencipetistojn lau\u0306 s\u0302i povus malaltigi la enspezon de TEJO, kaj sen kunordiganto de volontuloj, estraranoj devus dedic\u0302i multe da tempo al tiu tasko, kio malfortigus la agadon de TEJO."}, {"text_idx": "#000014", "text": "S\u0302i skribis al la komitato: \u201cVeras, ke tiel ni riskas havi iom pli grandan financan perdon en c\u0302i tiu kalendara jaro, sed mi forte kredas ke de longtempa vidpunkto tio malpli endang\u0302erigas la futuron de la organizo.\u201d"}, {"text_idx": "#000015", "text": "La dua plej granda s\u0302ang\u0302o estas la atendita enspezo de donacoj al TEJO. En januaro oni atendis \u20ac1,000, sed en julio oni atendas \u20ac8,000. Venislovas diris ke oni jam superis \u20ac1,000, kaj la estraro sentas memfide ke la kampajno sukcesos atingi la pli altan celon. Alia s\u0302ang\u0302o estas la s\u0302paro de preskau\u0306 \u20ac10,000 per malaltigo de elspezo por vojag\u0302kostoj al renkontig\u0302oj."}, {"text_idx": "#000016", "text": "Patricio Iglesias, komitatano B, atentigis ke ne eblas voc\u0302doni pri bug\u0302eto post nur 20 minutoj da legado, do anstatau\u0306 tuj voc\u0302doni dum la kunsido, oni malfermis septagan debatan fazon. La komitato voc\u0302donos pri la bug\u0302eto inter la 31-a de julio kaj la 9-a de au\u0306gusto."}, {"text_idx": "#000017", "text": "Aliaj temoj diskutataj dum la komitatkunsido estis c\u0302u JES estu organizata c\u0302i-jare de TEJO (c\u0302ar PEJ kaj GEJ ne volas) kaj la granda malfruo de Kontakto. Neniu numero de Kontakto por la jaro 2022 ankorau\u0306 aperis, malgrau\u0306 ke pli ol duono de la jaro jam pasis. Oni akceptis la alig\u0302on de Indonezia Esperantista Junulara Organizo kiel nova landa sekcio de TEJO."}, {"text_idx": "#000018", "text": "La komitato ankau\u0306 elektis novan estraron, kiu ekoficos la 1-an de septembro, kaj c\u0302iuj nau\u0306 kandidatoj estis elektitaj lau\u0306 pli frue prezentita propono."}, {"text_idx": "#000021", "text": "Entute 158 kestoj da arkivaj kaj bibliotekaj materialoj estis transdonitaj de UEA al la Internacia Esperanto-Muzeo c\u0302e la Au\u0306stria Nacia Biblioteko. Krom la tuta historia arkivo de UEA, el la biblioteko de UEA estis transdonitaj tiuj verkoj, kiujn la biblioteko en Au\u0306strio ne jam posedis. Almenau\u0306 95 procentoj el la enhavo de la biblioteko Hector Hodler tamen plu restas c\u0302e UEA. Tiu c\u0302efa parto de la biblioteko s\u0302ajne estos transportita al Slovakio."}, {"text_idx": "#000022", "text": "Frua lernolibro de Esperanto en la hebrea, gvidlibro pri Gibraltaro kaj bros\u0302uro kun pensoj pri internacia lingvo en la greka estis inter la unikaj materialoj, transprenitaj el la biblioteko Hector Hodler."}, {"text_idx": "#000024", "text": "Libera Folio: Kiel multe vi jam povis esplori la enhavon de la arkivo de UEA, kiun via biblioteko transprenis? Kio plej impresis vin en g\u0302i g\u0302is nun?"}, {"text_idx": "#000026", "text": "\u2013 Jam en 2013 impresis min g\u0302iaj amplekso kaj diverseco, la ric\u0302a enhavo kaj la densaj informoj. Ekzemple nur pro pos\u0302tkarto en la arkivo de UEA mi eksciis en 2013, ke Hugo Steiner, la fondinto de la Esperantomuzeo, estis dum du monatoj arestita kaj pridemandita de la Gestapo en printempo 1938. La arkivo enhavas multajn unikajn informojn. Ankau\u0306 pro tio g\u0302i estas vera trezoro kaj valora fonto por esploristoj kaj interesitoj. Dum la estonta ordigado ni plu esploros g\u0302in kaj sciigos gravajn progresojn al la g\u0302enerala publiko."}, {"text_idx": "#000027", "text": "El kiaspecaj materialoj konsistas la arkivo? C\u0302u g\u0302i enhavas korespondaj\u0302ojn de gravaj movaduloj, kiuj nun ig\u0302as alireblaj por la g\u0302enerala publiko?"}, {"text_idx": "#000028", "text": "\u2013 La arkivo konsistas el plej diversaj materialoj, precipe leteroj, manuskriptoj, tiposkriptoj, fotoj, afis\u0302oj, faldfolioj kaj au\u0306dvidaj dokumentoj. Ke g\u0302i enhavas multajn korespondaj\u0302ojn de gravuloj, jam montras la inventarlisto, kiun la Esperantomuzeo ricevis de UEA kaj kiun ni sendas al esploristoj, kiam ili petas tion. Krom dokumentoj de la estraranoj, dungitoj kaj membroj de UEA, en la arkivo trovig\u0302as dosieroj, kiujn UEA ricevis de aliaj personoj, ekzemple de Gaston Waringhien. Pro la fakto, ke la postlasaj\u0302o de Ka\u0301lma\u0301n Kalocsay jam estas konservata kaj disponigita en la Esperantomuzeo, oni c\u0302i tie trovas nun preskau\u0306 c\u0302iujn ekzistantajn korespondaj\u0302ojn inter tiuj du gravaj esperantistoj."}, {"text_idx": "#000029", "text": "Kiaj materialoj de la arkivo povos esti disponigataj rete, kaj kiam?"}, {"text_idx": "#000030", "text": "\u2013 Ni tute konscias pri la graveco de la arkivo de UEA kaj pro tio ankau\u0306 pri la deziroj trovi dokumentojn el g\u0302i lau\u0306eble baldau\u0306 en Interreto. Dum la pasintaj jaroj la Esperanto-muzeo regule ciferecigis kaj libere publikigis dokumentojn (sur sia retpag\u0302o kaj sur O\u0308NB Digital), g\u0302is nun pli ol 9000 fotojn, 8000 gazeteltondaj\u0302ojn, 3500 bildpos\u0302tkartojn, 3100 muzeajn objektojn, 1500 librojn, 1200 afis\u0302ojn, 170 diversajn periodaj\u0302ojn (pli ol 1500 jarkolektojn) kaj 125 arkivaj\u0302ojn. Ankau\u0306 estontece ni dau\u0306rigos tiujn laborojn lau\u0306 la vizio de la Au\u0306stria Nacia Biblioteko por la jaro 2035."}, {"text_idx": "#000031", "text": "Historiaj afis\u0302oj estas inter la materialoj nun transdonitaj al la Au\u0306stria Nacia Biblioteko."}, {"text_idx": "#000032", "text": "\u2013 Jam nun la arkivo de UEA estas alirebla en la legsalono de la Esperanto-muzeo lau\u0306 la ordo, kiun ni transprenis. La planoj pri la arkivo por 2022 kaj 2023 estas la jenaj: katalogado de libroj, periodaj\u0302oj kaj afis\u0302oj, ciferecigo kaj publikigo de libroj kaj afis\u0302oj (kie la leg\u0302o tion permesas), anstatau\u0306igado de c\u0302iuj originaj (pli ol 800) skatoloj per novaj senacidaj kartonoj."}, {"text_idx": "#000033", "text": "\u2013 La ordigo de la arkivo de UEA estas longdau\u0306ra projekto, kiu okazas paralele kun multaj aliaj c\u0302iutagaj laboroj en la Esperantomuzeo kaj Kolekto por Planlingvoj. Dum la pasintaj kvar monatoj ni trarigardis kaj preparis la arkivon de UEA en Roterdamo, zorge enpakis c\u0302ion, transportigis g\u0302in al Vieno, surbretigis kaj kontrolis la skatolojn, komencis restau\u0306ri, katalogi kaj ciferecigi dokumentojn. Samtempe ni dau\u0306rigis la laborojn pri la arkivo de Juan Re\u0301gulo Pe\u0301rez, kiu plej vers\u0302ajne estos finordigita g\u0302is 2023, la ciferecigon de la tuta Kolekto Hachette, kolekto kun pli ol 17 000 gazeteltondaj\u0302oj el la jaroj 1898 g\u0302is 1915."}, {"text_idx": "#000034", "text": "\u2013 Aldone, ni verkis kaj kompilis la enhavon por pos\u0302telefona au\u0306dgvidilo por la Esperanto-muzeo, kiu ankorau\u0306 c\u0302i-jare ekfunkcios, ni gvidis grupojn tra la Esperanto-muzeo, donis Esperanto-fulmkursojn (ekde 2021 ankau\u0306 rete) kaj prelegojn, verkis tekstojn por reta kaj papera publikigo, ni disponigis niajn dokumentojn en la legsalono, lau\u0306pete ankau\u0306 interrete kaj ni respondis demandojn skribe kaj bus\u0302e. Ankau\u0306 estontece ni plenumos diversajn gravajn taskojn de arkivo, biblioteko kaj muzeo."}, {"text_idx": "#000037", "text": "Kiom da procentoj el la tuta kolekto de la biblioteko Hector Hodler restas c\u0302e UEA?"}, {"text_idx": "#000042", "text": "GLAT estas mallongigo por gejoj, lesboj, ambau\u0306seksemuloj kaj transgenruloj (kun transseksuloj)."}, {"text_idx": "#000043", "text": "Libera Folio: De kie venis la ideo por la renkontig\u0302o kaj kio okazos dum g\u0302i?"}, {"text_idx": "#000045", "text": "\u2013 Ni plag\u0302umos c\u0302e la lagoj c\u0302e la Esperanto-Stacio kaj ekskursos al interesaj lokoj en la regiono, ekzemple al dulingvaj urboj de la soraba malplimulto. Estus bele se Fieru! ig\u0302us propra eventaro kiun organizas esperantistoj foje en la Esperanto-Stacio, foje en aliaj lokoj."}, {"text_idx": "#000047", "text": "\u2013 Nu, unuavice simple estas maniero kunesti por aparta grupo kiu kutime estas malplimulta. Ni esperantistoj ja konas la liberigan senton kiam oni estas en esperanto-arang\u0302o kaj ne plu estas sola inter aliuloj, same estas por GLAT-uloj. Krome al la interna ideo de Esperanto ankau\u0306 apartenas toleremo kaj la rajto vivi lau\u0306 la propra identeco. Do estas grave ke la Esperanto-movado laboru pri tiuj aferoj en diversaj manieroj."}, {"text_idx": "#000048", "text": "Kiel oni diskonigos Esperanton dum la parado?"}, {"text_idx": "#000049", "text": "\u2013 Ni c\u0302iun jaron formas esperanto-grupon kun flagoj kaj s\u0302ildoj. Tiel Esperanto estas videbla en tiu manifestacio. Kutime berlinaj esperantistoj kaj hazarde c\u0302eestantaj parolantoj kaj amikoj de esperanto alig\u0302as al la grupo dum la fiermars\u0302o. Kiel statas GLAT-uloj en Esperantujo? C\u0302u io bezonas plibonigon?"}, {"text_idx": "#000050", "text": "\u2013 Esperantujo ja estas spegulo de la cetera mondo. Ekzistas medioj tre akceptemaj kaj respektemaj. Sed ekstrememaj religiaj movadoj au\u0306 politikaj malamantoj de GLAT-uloj de la ekstera mondo ankau\u0306 influas al Esperantujo. Imagu kongreson en Rusio en kiu oni anoncus prelegon au\u0306 kunig\u0302on de GLATuloj! Estus ec\u0302 dang\u0302ere por la partoprenantoj."}, {"text_idx": "#000051", "text": "\u2013 Ankau\u0306 en sociaj retoj oni facile povas observi kiel esperantistoj partoprenas en la disigo de propagando ekzemple de la rusa registaro kontrau\u0306 sendiskriminacia socio. Certe multas GLAT\u2013uloj kiuj ne kurag\u0302as esti malfermaj pri sia identeco en Esperantujo, sed samtempe multaj partoj de Esperantujo estas bonaj lokoj por sekura vivo de propra identeco kaj personeco. Indas krome iom pensi pri la fakto ke malmultaj GLAT-aj virinoj videblas en Esperantujo. C\u0302u ili ne estas, au\u0306 ne kurag\u0302as sin montri? Kion ni povus fari pri tio?"}, {"text_idx": "#000052", "text": "Dansa multicolor (Rap in Interlingua)"}, {"text_idx": "#000053", "text": "Le dansa es plen de calor"}, {"text_idx": "#000054", "text": "Tu es un pecia de arte"}, {"text_idx": "#000057", "text": "Balla tu tangos e sambas"}, {"text_idx": "#000058", "text": "Poco a poco le realitate"}, {"text_idx": "#000059", "text": "del opera del dulce vita"}, {"text_idx": "#000061", "text": "Le movimentos es tanto suave"}, {"text_idx": "#000062", "text": "Tu e io vola in celo"}, {"text_idx": "#000063", "text": "Le nubes blau simila velos"}, {"text_idx": "#000064", "text": "dansa le ballo del amor"}, {"text_idx": "#000067", "text": "Io ascende un scala de luce"}, {"text_idx": "#000068", "text": "e me senti sempre plus leve"}, {"text_idx": "#000069", "text": "quando le celo se approxima"}, {"text_idx": "#000071", "text": "Le gloria eterne divin attende"}, {"text_idx": "#000072", "text": "Verde lampas indica le via"}, {"text_idx": "#000073", "text": "Le sol sentiero a sequer es in alto"}, {"text_idx": "#000074", "text": "e me jecta verso le firmamento"}, {"text_idx": "#000075", "text": "es un viage sin fin"}, {"text_idx": "#000076", "text": "nam le celo ha nulle limites"}, {"text_idx": "#000077", "text": "Le carceration es un illusion"}, {"text_idx": "#000081", "text": "es le victoria de omnes"}, {"text_idx": "#000082", "text": "Le anima se reflecte in le cosmo"}, {"text_idx": "#000085", "text": "UEA devus pli klare kondamni la militan agreson de Rusio kontrau\u0306 Ukrainio. Tion opiniis pluraj partoprenantoj de Baltiaj Esperanto-Tagoj en Litovio. Pro la politika situacio neniu el la alig\u0302intaj rusianoj povis c\u0302eesti la arang\u0302on."}, {"text_idx": "#000086", "text": "Solena inau\u0306guro, kun kortus\u0302aj salutvortoj de la 88-jara latvino Biruta Rozenfelde, kiu, reveninte en 1956 de 6-jara deportado en Amura regiono, lernis Esperanton kaj organizis la 1-an BET en 1959. Foto: Ulrich Matthias."}, {"text_idx": "#000087", "text": "Kun 263 alig\u0302intoj el 31 landoj la Baltiaj Esperanto-Tagoj en Klaipe\u0307da (Litovio) estis la unua granda tutsemajna Esperanto-arang\u0302o en la nuna jaro. G\u0302i dau\u0306ris de la 9-a g\u0302is 17-a de julio, kaj efektive venis c\u0302irkau\u0306 200 partoprenantoj. Pro la politikaj cirkonstancoj, neniu el la 13 alig\u0302intaj rusoj sukcesis veni."}, {"text_idx": "#000088", "text": "Dum la akceptado, multaj kongresanoj malg\u0302ojis pro du aferoj: ec\u0302 tiuj, kiuj jam antau\u0306pagis c\u0302ion, devis krompagi ankorau\u0306 20 g\u0302is 30 eu\u0306rojn pro la kreskinta inflacio, kaj c\u0302irkau\u0306 duonon de la kongresanoj oni log\u0302igis 4 km for de la kongresejo. La buskunligo estis sufic\u0302e bona, sed malfacilis trovi informojn pri linioj kaj akiro de semajna bileto."}, {"text_idx": "#000089", "text": "Okazis tre interesaj prelegoj de renomaj prelegantoj. Antau\u0306tagmeze au\u0306deblis kutime esperantologia prelego de prof. Ilona Koutny, prelego pri spacteleskopoj de prof. Amri Wandel kaj prelego pri interkultura kompetento au\u0306 alia temo de prof. Duncan Charters. Multaj kongresanoj bedau\u0306ris, ke la prelegoj de Koutny kaj Wandel estis c\u0302iam samtempaj."}, {"text_idx": "#000090", "text": "Aparte entuziasmiga (kaj danciga) estis la koncerto de Sepa kaj Asorti, sed menciindas ankau\u0306 koncertoj de Georgo Handzlik, Sas\u0302a Pilipovic, Anjo Amika kaj Mikaelo Brons\u0302tejn (kiu partoprenis nur per Zoom, dum Sergeo Stras\u0302nenko kantis liajn kantojn surloke). Tre ridigis la c\u0302eestantojn la kabaredo \u201eMi diros al vi sekrete\u201c de la teatro \u201eVerda Banano\u201c, prezentita de Georgo Handzlik kaj Sas\u0302a Pilipovic.\nPost la oficiala vespera programo oni ofte kunvenis por ankorau\u0306 kanti kun gitaro \u2013 precipe la \u201eorajn kantojn\u201c el Rusio."}, {"text_idx": "#000091", "text": "Estis preskau\u0306 c\u0302iam tre agrabla, ofte suna, sed neniam tro varma vetero. Tio helpis al sukcesaj ekskursoj, ekzemple al la Kurs\u0302a Terlango kaj al la delto de la rivero Nemuno. Sed BET-anoj ankau\u0306 multe ekskursis memstare en etaj grupoj. Estis tre facile atingi belegajn strandojn sur la Kurs\u0302a Terlango (kiuj estis multloke preskau\u0306 senhomaj) au\u0306 c\u0302e Palanga (kie abundis turistoj)."}, {"text_idx": "#000092", "text": "Resume, tiu c\u0302i unua vere granda Esperanto-arang\u0302o en orienta Eu\u0306ropo de post la pandemio estis ege sukcesa, pro interesa programo, belegaj koncertoj, agrablaj ekskursoj kaj bonega etoso. Unu kongresano konstatis post la reveno, ke li infektig\u0302is de kronviruso. Ni esperu, ke li restis la sola."}, {"text_idx": "#000094", "text": "Fortajn emociojn dum BET vekis la diskuto \u201dUEA hodiau\u0306: demandoj kaj respondoj\u201c. G\u0302in enkondukis la du c\u0302eestantaj estraranoj de UEA, Duncan Charters kaj Amri Wandel. Ili parolis mallonge pri aktualaj defioj de UEA kaj menciis aparte la vendon de la domo en Roterdamo \u2013 kaj la sintenon de UEA al la milito en Ukrainio."}, {"text_idx": "#000095", "text": "De tiam, la kunveno traktis nur tiun c\u0302i duan punkton. Kvar el la c\u0302irkau\u0306 30 c\u0302eestantoj esprimis fortan malkontenton pri la deklaro de UEA de la 27-a de februaro, lau\u0306 kiu UEA \u201dne prenas politikajn poziciojn, krom pledi por la justeco de egalrajtiga internacia komunikilo\u201c."}, {"text_idx": "#000098", "text": "Charters klopodis defendi la \u201dneu\u0306tralecon\u201c kaj atentigis pri iu \u201ddua deklaro de UEA\u201c, kiu aperis kelkajn tagojn post la unua. Sed montrig\u0302is, ke tiu c\u0302i \u201ddua deklaro\u201c ne estas konata al la c\u0302eestantoj, kaj ke li celis per tiu esprimo nur la enkondukajn vortojn de gazetara komuniko de la 5-a de marto pri \u201cHelpo-servo de UEA kaj TEJO\u201d, kiu parolas pri \u201ckondamnataj militaj agresoj\u201d."}, {"text_idx": "#000099", "text": "Kiel lasta kontribuanto, Jozef Reinvart, estrarano de Eu\u0306ropa Esperanto-Unio, subtenis Charters en la opinio, ke, se oni kondamnas unu militon, oni devus kondamni ankau\u0306 c\u0302iujn aliajn militojn en la mondo."}, {"text_idx": "#000100", "text": "Jam post la kunveno Duncan Charters ricevis kritikon ankau\u0306 de alia flanko: en la c\u0302iutaga BET-gazeto \u201dLumturo\u201c la BET-anino Dalia Pileckiene\u0307 riproc\u0302is al li troan atenton pri \u201dflankaj opinioj\u201c, tiel ke \u201doni ne devas miri pri la lastatempa krizo en la organizo g\u0302enerale\u201c."}, {"text_idx": "#000103", "text": "La 23-an de julio la komitato de TEJO elektos novan estraron por unujara mandato. Nau\u0306 homoj kandidatig\u0302as kaj c\u0302iuj ricevis rekomendon de la Elekta Komisiono. La kandidatoj venas el kvar kontinentoj sed nur unu estas virino. Por la prezidanteco kandidatas Albert Stalin Garrido. Libera Folio intervjuis lin."}, {"text_idx": "#000104", "text": "Albert Stalin Garrido estas 24-jara filipinano, kiu nun log\u0302as en Madrido en Hispanio. Li estas fakulo pri geografio, sed profesie instruas la anglan al adoleskuloj. Krom sia agado en TEJO, kiu komencig\u0302is en 2014, li havis diversajn rolojn en la movado en Filipinoj, en Azio, kaj internacie. Li fondis Filipinan Esperanto-Junularon (FEJ) en 2013 kaj estas g\u0302ia prezidanto ekde 2016."}, {"text_idx": "#000105", "text": "Libera Folio: Probable homoj aparte atentos pri la nomo Stalin. C\u0302u vi povus klarigi kial vi havas tiun nomon? C\u0302u la nomo iel ajn rilatas al viaj politikaj opinioj?"}, {"text_idx": "#000107", "text": "Kial vi volas esti prezidanto de TEJO?"}, {"text_idx": "#000108", "text": "\u2013 Mi volas dau\u0306rigi la bonajn praktikojn, kiujn la du antau\u0306aj estraroj komencis, kaj samtempe enkonduki s\u0302ang\u0302ojn, kiujn mi elpensis en la pasintaj jaroj. Esti prezidanto donos al mi sufic\u0302e da spaco por influi sur la direkton de nia agado per miaj vizioj pri kia TEJO estu."}, {"text_idx": "#000109", "text": "\u2013 La amuza parto estas, ke mi parte sentis ke g\u0302i estas iel neevitinda sorto por mi kiel la unua vicprezidanto kaj ec\u0302 foje aganta prezidanto kiam Le\u0301on ferias. Mi jam de pluraj jaroj prezidas landan sekcion de TEJO, do mi jam konas la bazojn kaj kapablas gvidi teamon. Ig\u0302i prezidanto de TEJO estas eble la kulmino, sed certe ne la fina parto, de mia preskau\u0306 dekjara aktivado en la internacia aktivularo de TEJO."}, {"text_idx": "#000110", "text": "Pro nericevo de administrada subvencio, TEJO nun havas bug\u0302etan krizon. Kion vi farus pri la problemo?"}, {"text_idx": "#000111", "text": "\u2013 Nu, mi ne dirus ke g\u0302i estas \u201ckrizo,\u201d c\u0302ar TEJO dau\u0306re plene kapablas liveri siajn c\u0302iutagajn respondecojn al siaj membroj (kaj ni ankorau\u0306 ne komencis vendi ion grandan por rekuperi monon...)"}, {"text_idx": "#000112", "text": "\u2013 Ni komencis la politikon de s\u0302paremo en multaj kampoj de la administrado de TEJO, en la senco ke ni evitas grandajn elspezojn rilate estrarajn kunsidojn kaj vojag\u0302ojn, interalie. Al mi tio helpas ke mi estas advokato de retaj kunsidoj, kiuj helpos nin eviti nenecesajn kostojn kiujn kau\u0306zas c\u0302eestaj kunsidoj. La s\u0302paremo tamen nepre ne inkluzivas maldungon de niaj oficistoj, kaj male, ni provas c\u0302e pluraj aliaj instancoj kaj organizoj, en kaj ekster la movado, subvencipeti specife por sekurigi la salajrojn por niaj oficistoj, kiuj mem multege helpas nin por la preparado de subvencipetoj por c\u0302i-jaraj projektoj kaj estonta administra subvencio komence de 2023."}, {"text_idx": "#000113", "text": "\u2013 Krome, kelkaj el la elirontaj estraranoj, kiuj estas enplektitaj en la financa planado de TEJO, pretas en aliaj, malpli grandaj roloj aktive subteni la organizon en tiu kampo. Unu el niaj pluraj planoj estas okazigi donackampanjojn, kiuj eble okazos dum la UK au\u0306/kaj dum la cetero de la jaro."}, {"text_idx": "#000114", "text": "Kiuj estus viaj prioritatoj kiel prezidanto?"}, {"text_idx": "#000115", "text": "\u2013 Al mi vere gravas teni ekvilibron inter dau\u0306rigo de la bonaj iniciatoj kiujn komencis la elironta estraro kaj novigoj kaj s\u0302ang\u0302oj en TEJO en la venonta. Jen kelkaj el miaj prioritatoj:"}, {"text_idx": "#000116", "text": "1. Kiel prizorgi s\u0302pareman administradon de TEJO en tempo de financaj defioj, mi planas teni la klare gravan rolon de TEJO en transiraj aferoj kiel la vendo de la Centra Oficejo kaj la finpretigo de AKSO."}, {"text_idx": "#000117", "text": "2. Vere gravas ke mi kaj miaj samestraranoj komprenu pli bone niajn rolojn. Iuj kandidatoj estas novuloj en la kerna aktivularo de TEJO kaj ili bezonos gvidadon. Estante mem neeu\u0306ropano mi sentas min \u201ceksterulo\u201d pri eu\u0306ropaj kaj eu\u0306ropuniaj aferoj kaj certe same sentas aliaj venontaj estraranoj, sed ni kune lernos kiel navigi tra tiu \u201clabirinto\u201d por bone gvidi TEJO-n."}, {"text_idx": "#000118", "text": "3. Pro mia fono de Landa kaj Faka Agado nepre ne mankos inter miaj prioritatoj la pli aktiva kunlaboro kun sekcioj por plitutmondigi la agadon de TEJO en la tempo kiam la junulara movado restarig\u0302as el la limigoj de la pandemio."}, {"text_idx": "#000119", "text": "4. Fine de majo, mi kiel estrarano pri Edukado komencis kunlabori kun la prezidantoj de ILEI kaj UEA por difini pli konkretajn planojn pri triflanka kunlaboro pri edukado. Kiel prezidanto mi estos en la plej bona pozicio por komuniki kun ili rilate c\u0302ion kio rilatas la tri grandajn organizojn. En la pasintaj jaroj ne vere estas tia \u201ctripartia\u201d kunlaboro inter TEJO, UEA, kaj ILEI, kaj mi s\u0302atus s\u0302ang\u0302i tion."}, {"text_idx": "#000120", "text": "5. Al mi vere gravas konstanta kapabligo. Se ni ec\u0302 ene de niaj aktivulaj rondoj povus okazigi regule mallongajn kaj malpezajn trejnsesiojn rilate diversajn organizajn kompetentojn, tio estus vere bona kaj dau\u0306ripova por aktivuloj."}, {"text_idx": "#000121", "text": "Nur unu el la nau\u0306 kandidatoj por la estraro estas virino, kion vi farus por allogi pli da virinoj al gvidaj postenoj?"}, {"text_idx": "#000122", "text": "\u2013 Tio estas vere granda problemo kaj mi vere malg\u0302ojas pro la manko de virinaj kandidatoj. En la elironta estraro estas nur du virinoj, sed ili tre imprese faras sian laboron kaj mi bedau\u0306ras, ke ili ne rekandidatig\u0302is."}, {"text_idx": "#000123", "text": "\u2013 Metafore, jam estas tempo vere renovigi kaj replenigi la \u201cbasenon\u201d da aktivuloj funkciigante fontojn, kiujn oni ofte preteratentas. Mi parolas g\u0302enerale, ne nur pri virinoj, sed kun emfazo al neviroj kaj ekstereu\u0306ropanoj. Kaj ni rigardas denove niajn landajn kaj fakajn sekcioj, kaj niajn individuajn membrojn same, kiel potencialajn fontojn. Mi havas duetapan planon, kies pas\u0302oj povus okazi samtempe au\u0306 ne, por realigi tion:"}, {"text_idx": "#000124", "text": "1. Lingva kaj organiza edukado \u2013 menciinte tiun kunlaboron kun UEA kaj ILEI ni planas reprovi okazigi grandajn enkondukajn kursojn en naciaj lingvoj (kiel tio, kio okazis pri la hispana en 2020-2021), sed kun la eksplicita celo engag\u0302i la lernantojn en la movadon (c\u0302ar antau\u0306e oni ne havis tian celon). Aliflanke, mi jam parolas kun la komisiono pri Aktivula Trejnado, ke ili okazigu retajn, pli fokusitajn trejnadojn, kiujn c\u0302eestas estraranoj de landaj kaj fakaj sekcioj kaj eventuale ankau\u0306 individuaj membroj por pli bone kompreni la laboron en la junulara movado. Bonas ankau\u0306 havi regulajn, retajn kunvenojn ec\u0302 neformalajn pri la laboroj de virinoj ene de TEJO kaj siaj profesiaj vivoj, en kiuj ili havos liberan, sekuran spacon inters\u0302ang\u0302i bonajn praktikojn."}, {"text_idx": "#000125", "text": "2. Varba agado \u2013 C\u0302i tie klare rolas la Komisionoj pri Talento kaj Egaleco de TEJO, kiuj bedau\u0306rinde ne povis multe aktivi en tiu c\u0302i mandato. Mi esperas revivigi ilin en la venonta kaj taski al ili, ke ili kreu formularon, dissendotan al individuaj, asociaj kaj aligitaj membroj, en kiu ili povos klare elekti, en kiuj komisionoj au\u0306 interesgrupoj membri kaj aktivi. Ni krome jam planas dum la Junulara Movada Foiro (dum la IJK), kunorganizata de mi cetere, ke c\u0302iu komisiono kaj interesgrupo havu propran tablon por varbi homojn. Kaj en novembro ni planas okazigi Retoson, kiu pruvis esti fonto de novaj virinaj aktivuloj en 2021 kaj espereble denove estos. La fina celo estas havi pli da aktivuloj kaj inter ili, espereble, pli multe da virinoj."}, {"text_idx": "#000126", "text": "Kiuj estas la plej grandaj fortoj kaj malfortoj de TEJO?"}, {"text_idx": "#000127", "text": "\u2013 La plej fortaj punktoj de TEJO:"}, {"text_idx": "#000129", "text": "2. ke aperas novaj generacioj de aktivuloj kaj estas transdono de scioj (ekzemple, estis deko da novaj TEJO-trejnistoj danke al Trejnu Novajn Trejnistojn organizita de JEFO en junio)"}, {"text_idx": "#000130", "text": "3. ke g\u0302i lernigas homojn pri tre valoraj konceptoj de demokratio, tutmonda civitaneco, homaj rajtoj, ktp."}, {"text_idx": "#000131", "text": "\u2013 La plej malfortaj punktoj de TEJO:"}, {"text_idx": "#000132", "text": "1. ke dau\u0306re aperas la samaj vizag\u0302oj en kelkaj s\u0302losilaj roloj kaj rondoj, kelkaj el kiuj baldau\u0306 eliros la TEJO-ag\u0302on (au\u0306 ec\u0302 jam eliris)"}, {"text_idx": "#000133", "text": "2. ke kelkaj s\u0302losilaj funkciuloj ne konscias pri movadoj ekster Eu\u0306ropo kaj prifajfas ilin (ec\u0302 ne klopodas pli multe scii pri tiuj movadoj)"}, {"text_idx": "#000134", "text": "Interlingua es le Linux del linguas"}, {"text_idx": "#000135", "text": "Chronica publicate in Panorama in interlingua, no.6, 2019"}, {"text_idx": "#000136", "text": "Linux es un gratis systema operative, que existe in multe differente versiones, dependente del besonios e hardware del usatores, le qual on pote usar in su computator in vice de Windows o macOS. Illo facilemente pote esser installate usante un DVD o USB."}, {"text_idx": "#000137", "text": "Illo es rapide e effective, gratias al facto que illo usa un minimo de ressources pro obtener le optime resultato. Illo non initia automaticamente programmas innecessari e dunque non require tante ressources del systema. Pro iste ration on pote usar lo mesmo in vetere computatores, le quales es troppo lente pro le ultime version de Windows."}, {"text_idx": "#000138", "text": "Io scribe iste texto a un laptop que ha 13 annos, con le multo frugal systema de Linux Lubuntu. Assi le machina es tanto rapide como un nove computator, e io pote usar lo pro toto lo que io besonia: scriber textos, laborar con mi blog, spectar YouTube e films, crear musica e rediger imagines. Il ha decenas de milles programmas gratuite pro Linux, assi le possibilitates es illimitate."}, {"text_idx": "#000140", "text": "Interlingua ha un plus simple grammatica in comparation con le majoritate del linguas national, assi como Linux ha un effective structura, software e modo de functionar."}, {"text_idx": "#000141", "text": "On pote apprender Interlingua rapidemente, assi como le installation de Linux es celere e simplice."}, {"text_idx": "#000142", "text": "Interlingua pote esser apprendite per adultos e vetere personas, que non ha le tempore o ressources de essayar maestrar linguas national, assi como Linux pote functionar ben mesmo in vetere computatores."}, {"text_idx": "#000143", "text": "Interlingua ha un ric e complete vocabulario (excepte slang), assi como Linux ha un ric repositorio de programmas que pote exequer le majoritate del cargas computatorial (excepte certe programmas que solo es adaptate pro Windows e macOS)."}, {"text_idx": "#000144", "text": "E le plus importante cosa: Linux existe in Interlingua. Plure personas labora con le traduction de manuales e menus del systema. Un exemplo es Carmelo Serraino, qui traduce le systema Linux Mint. Martijn Dekker ha disveloppate un glossario con relevante terminos computatorial, le qual es un importante utensile in iste labor, e anque importante in general in le actualisation de Interlingua quando al terminologia electronic, que hodie se disveloppa rapidemente."}, {"text_idx": "#000145", "text": "Linux e Interlingua es un combination excellente, que accentua simplicitate, elegantia e facilitate de usar. Isto es duo intelligente projectos de informatica e linguistica, que a multe personas presenta attractive alternativas que pote substituer complicate solutiones standardisate. Hodie circa 2% del laptops usa Linux, secundo Wikipedia. Linux es le systema dominante del servitores public de Internet. Illo anque es usate in tote le super-computatores del lista TOP500 del 500 plus potente computatores del mundo."}, {"text_idx": "#000148", "text": "Franc\u0327ois Lo Jacomo kontrau\u0306is la vendon de la domo en Nieuwe Binnenweg 176 kaj nun lau\u0306 propono de la elekta komisiono kandidatig\u0302as por posteno en la estraro de UEA. Li volas plibonigi la komunikadon inter la estraro kaj membroj de UEA."}, {"text_idx": "#000149", "text": "Franc\u0327ois Lo Jacomo estas franca matematikisto, komputisto kaj membro de la Akademio de Esperanto. Li naskig\u0302is en 1954, lernis Esperanton en 1971 kaj poste havis diversajn movadajn taskojn. Li estas unu el la du novaj kandidatoj por la estraro de UEA, kiun oni elektos dum la komitata kunsido en Montrealo en au\u0306gusto."}, {"text_idx": "#000152", "text": "Libera Folio: Kial vi decidis kandidatig\u0302i?"}, {"text_idx": "#000154", "text": "Kion vi volus atingi en la estraro?"}, {"text_idx": "#000155", "text": "\u2013 Pli bonan komunikadon inter la estraro kaj la membraro kaj rekreskon de la nombro de membroj per plibonigo de la \u201cinterna etoso\u201d kaj pli efika varbado. Mi havas la impreson, ke kelkaj aktivuloj sentas sin ne komprenataj kaj tio perdigas al la asocio laborfortojn, kiuj povus esti tre utilaj."}, {"text_idx": "#000156", "text": "Kion vi opinias pri la atingoj de la estraro dum la finig\u0302anta mandat-periodo?"}, {"text_idx": "#000157", "text": "\u2013 Kelkaj estas lau\u0306dindaj, ekzemple la virtualaj kongresoj. Kelkajn aliajn mi bedau\u0306ras, ekzemple la decidon forvendi la Centran Oficejon. Sed mi pli interesig\u0302as pri la estonteco ol pri la pasinteco."}, {"text_idx": "#000158", "text": "Kion vi volus s\u0302ang\u0302i en UEA?"}, {"text_idx": "#000159", "text": "\u2013 Pli bone uzi c\u0302ies laborfortojn. Tro da energio estas perdita en senutilaj disputoj, dum la prospero de la Asocio postulas pli efikan uzadon de tiu energio por nia komuna celo. Sed ec\u0302 tiun c\u0302i komunan celon necesas precizigi."}, {"text_idx": "#000160", "text": "Kion vi volus konservi en UEA?"}, {"text_idx": "#000162", "text": "Vi menciis, ke vi interesig\u0302as pri la sorto de la Centra Oficejo. Kion vi opinias pri la decido vendi la konstruaj\u0302on en Nieuwe Binnenweg 176 kaj fordoni la libroservon kaj la kongresan administradon? Kio lau\u0306 vi okazu nun pri la oficejo?"}, {"text_idx": "#000163", "text": "\u2013 Mi mem vigle kontrau\u0306is la decidon vendi la konstruaj\u0302on: antau\u0306 dek du jaroj mi sukcesis savi Greziljonon de simila sorto kaj mi fieras pri tio c\u0302i. Mi estas malkvieta pri la malplenigo de la Centra Oficejo kaj la posta uzado de la mono, sed mi ne kontestas la faritan decidon. Kaj kiuj ajn estos la postaj decidoj de la Estraro, en kiu (pri tiu c\u0302i temo) mi vers\u0302ajne estos minoritato, mi pretos helpi, por ke la afero okazu plej glate, kaj mi pretos vojag\u0302i proprakoste al Roterdamo se tio montrig\u0302os utila (au\u0306 al alia urbo se, ekzemple, UEA deziros ac\u0302eti tie novan bienon)."}, {"text_idx": "#000164", "text": "Konstante mankas laborfortoj kun diversaj scioj kaj lertoj. Tion anoncas UEA, kiu nun serc\u0302as plenumantojn por plej diversaj taskoj, de prizorgado de reteja enhavo g\u0302is protokolado de la komitataj kunsidoj. Volontuloj indiku siajn kompetentojn kaj informu, c\u0302u ili volas ricevi rekompencon au\u0306 pretas labori senpage."}, {"text_idx": "#000165", "text": "J\u0302us estis maldungita la multjara konstanta kongresa sekretario de UEA Clay Magalha\u0303es, kiu laboris kiel oficisto de la kongresa fako ekde 1999. Baldau\u0306 finos sian laboron ankau\u0306 la respondeculo de la Libroservo de UEA. La konstruaj\u0302o de la Centra Oficejo en Nieuwe Binnenweg 176 en Roterdamo estas vendata."}, {"text_idx": "#000166", "text": "La arkivo de UEA j\u0302us estis transprenita de la Au\u0306stria Nacia Biblioteko, sed ne klaras la sorto de la c\u0302efa parto de la biblioteko de UEA, c\u0302ar Au\u0306stria Nacia Biblioteko transprenos nur librojn, kiujn g\u0302i ne jam posedas."}, {"text_idx": "#000167", "text": "Samtempe kun la kompleta malmunto de la Centra Oficejo de UEA, la asocio nun anoncas, ke g\u0302i serc\u0302as novajn laborantojn por plenumi plej diversajn taskojn. La interesig\u0302antoj indiku, c\u0302u ili deziras labori volontule, c\u0302u ili volas ricevi honorarion au\u0306 ekzemple senpagan membrecon, au\u0306 c\u0302u ili interesig\u0302as nur pri dungo."}, {"text_idx": "#000169", "text": "En la listo de proponataj taskoj estas ekzemple korespondado kun membroj pri sekretariaj, financaj kaj aliaj temoj, kunlaboro pri sekretariaj laboroj, organizado de voc\u0302donado pri komitatanoj B, asistado pri UEA-kontoj kaj protokolado dum komitataj kunsidoj \u2013 taskoj, kiujn g\u0302is nun prizorgis dungitaj oficistoj de la asocio."}, {"text_idx": "#000170", "text": "Ekzemple la organizado de la voc\u0302donado lau\u0306 la g\u0302enerala regularo de UEA apartenas al la taskaro de la g\u0302enerala direktoro. UEA serc\u0302as helpon ankau\u0306 pri aliaj kernaj taskoj kiel grafikaj laboroj, prizorgado de la reteja enhavo kaj kontaktado kun dumvivaj membroj."}, {"text_idx": "#000171", "text": "Libera Folio kontaktis la estraron de UEA por demandi, kial la estraro g\u0302uste en la nuna momento serc\u0302as novajn plenumantojn por tiom da taskoj, kiu kunordigos ilian laboron, kiom da mono UEA pretas elspezi por tiuj laboroj, kaj kiom el ili g\u0302is nun plenumis la oficistoj en la Centra Oficejo."}, {"text_idx": "#000172", "text": "G\u0302enerala direktoro Martin Scha\u0308ffer ne respondis al Libera Folio, sed anstatau\u0306e reagis en la komitata diskutejo, kie li skribis jene:"}, {"text_idx": "#000173", "text": "\u2013 Temas kaj pri novaj kampoj, kiuj g\u0302is nun ne trovis respondeculon kaj pri mals\u0302arg\u0302o de nunaj farantoj, do redistribuo de taskoj. La laboro povas esti farita hejme. C\u0302e diversaj taskoj temus pri volontula laboro, sed kelkaj laborkampoj povas esti prizorgitaj kontrau\u0306 pago, c\u0302ar la financa situacio permesas al ni investi iomete."}, {"text_idx": "#000175", "text": "G\u0302enerala sekretario Aleks Kadar klarigis al Libera Folio, ke pri eventuala pago la kandidatoj interkonsentu kun la g\u0302enerala direktoro:"}, {"text_idx": "#000176", "text": "\u2013 Por c\u0302iuj el tiuj laboroj supozeble eblas peti pagon, lau\u0306 la sperto kaj fakeco de kandidato."}, {"text_idx": "#000177", "text": "Lau\u0306 li, \u201cplej multaj\u201d el la taskoj, por kiuj oni nun serc\u0302as plenumantojn, ne estis antau\u0306e prizorgataj de la Centra Oficejo. Li ne povis diri, kiom oni pagos al novaj salajrataj laborantoj:"}, {"text_idx": "#000178", "text": "\u2013 Certe dependos de la nombro de horoj, de la sperto kaj profilo de la kandidato."}, {"text_idx": "#000179", "text": "Kiom UEA entute pretas elspezi por pagi la servojn de novaj laborantoj, Aleks Kadar ne pretas diri."}, {"text_idx": "#000180", "text": "\u2013 Atendu la bug\u0302eton 2023. C\u0302ar tio dependas de pluraj faktoroj."}, {"text_idx": "#000181", "text": "La gazetara komuniko, en kiu UEA serc\u0302as novajn laborantojn, aperis la 3-an de julio. Iom pli frue, la 13-an de junio, UEA dissendis alian komunikon, per kiu oni serc\u0302is volontulojn por la Universala Kongreso en Montrealo. La kongreso komencig\u0302os la 6-an de au\u0306gusto, kaj oni petis la novajn volontulojn anonci sin g\u0302is la fino de junio."}, {"text_idx": "#000182", "text": "Estas iom surprize, ke oni subite urg\u0302e serc\u0302as volontulojn nur kelkajn semajnojn antau\u0306 la komencig\u0302o de la kongreso, des pli ke oni ec\u0302 ne proponas al la volontuloj au\u0306tomatan liberigon de la kongreskotizo: \u201cBv. noti, ke nia bug\u0302eto estas tre limigita kaj ke ni bedau\u0306rinde ne povos pagi al volontuloj au\u0306 plene subvencii la partoprenon.\u201d"}, {"text_idx": "#000183", "text": "La decido de UEA serc\u0302i eksteroficejajn plenumantojn de plej diversaj taskoj same impresas improvizita. La tuta taskolisto aspektas relative hazarde kunmetita. Krome s\u0302ajnas jure tre dubinde transdoni prizorgadon de membraj kaj financaj aferoj al volontuloj ekster la jurisdikcio de Nederlando, kie UEA havas sian sidejon, kaj al kies leg\u0302aj kaj bankaj reguloj g\u0302i estas submetita."}, {"text_idx": "#000184", "text": "Aldone, spite la aserton de Aleks Kadar, preskau\u0306 c\u0302iuj el la menciitaj taskoj fakte pli frue estis prizorgataj de la dungitoj en la Centra Oficejo. Se nun \u201ckonstante mankas laborfortoj kun diversaj scioj kaj lertoj\u201d, kiel skribas UEA en sia komuniko, evidente la decido malmunti la Centran Oficejon ne estis bone pripensita."}]